250 koshuisleerders na hospitale gehaasArgieffoto Altesaam 250 koshuisleerders van die Hoërskool Ndamase buite Ngqeleni in die Oos-Kaap word vir voedselvergiftiging behandel. Sizwe Kupelo, woordvoerder vir die Oos-Kaapse departement van gesondheid, sê die eerste groep leerders is reeds Woensdagaand by die Mthatha-streekshospitaal behandel. Die res van die groep is onder meer na die Nelson Mandela- akademiese hospitaal en die St. Barnabas-hospitaal vervoer. Kupelo het gesê die leerders is na verskillende hospitale in die provinsie geneem weens beperkte plek by afsonderlike hospitale. Volgens Kupelo het die leerders simptome soos maagkrampe, braking en erge hoofpyn ervaar. Die studente word deur mediese personeel ondersoek om te bepaal of hul lewe bedreig word. Meer inligting was nie onmiddellik bekend nie.